Vyhodnotenie pripomienkového konania 

	Návrh zákona prešiel medzirezortným pripomienkovým konaním ako súčasť návrhu zákona, ktorým sa mení a dopĺňa zákon č. 328/2002 Z.z. o sociálnom zabezpečení policajtov                     a vojakov a o zmene a doplnení niektorých zákonov v znení neskorších predpisov a o zmene a doplnení niektorých zákonov. Všeobecná charakteristika pripomienkového konania obsahuje preto sumárne štatistické údaje pripomienkového konania realizovaného k uvedenému návrhu. V tabuľkovej časti vyhodnotenia sú uvedené pripomienky, ktoré sa týkajú návrhu novely zákona č. 73/1998 Z.z.
Zoznam oslovených subjektov:                                 37
Podpredseda vlády pre európsku integráciu a pre ľudské a menšinové práva a regionálny rozvoj, Ministerstvo hospodárstva SR, Ministerstvo financií SR, Ministerstvo dopravy, pôšt          a telekomunikácií SR, Ministerstvo pôdohospodárstva SR, Ministerstvo výstavby                          a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR, Úrad vlády – odbor boja proti korupcii, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie SR, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Inštitút pre aproximáciu práva Úradu vlády SR, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Slovenská informačná služba, Úrad na ochranu osobných údajov, Ústavný súd SR, Združenie miest a obcí Slovenska, Slovenská poisťovňa, Konfederácia odborových zväzov SR

Zaslali do stanoveného termínu:                                30

Zaslali po termíne:                                                        2

Vôbec nezaslali:                                                            5 
(Úrad vlády SR, Úrad vlády – odbor boja proti korupcii, Ministerstvo pôdohospodárstva SR, Úrad geodézie, kartografie a katastra SR, Štatistický úrad SR)
Subjekty, ktoré nemali pripomienky:                        17 
(Podpredseda vlády SR pre európsku integráciu a pre ľudské a menšinové práva a regionálny rozvoj, Ministerstvo kultúry SR, Ministerstvo zahraničných vecí SR, Ministerstvo životného prostredia SR, Ministerstvo školstva SR, Správa štátnych hmotných rezerv SR, Úrad pre štátnu službu, Protimonopolný úrad SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Najvyšší kontrolný úrad SR, Ústavný súd SR, Úrad jadrového dozoru SR, Úrad na ochranu osobných údajov, Úrad priemyselného vlastníctva SR, Národná banka Slovenska, Združenie miest a obcí Slovenska)
Počet vznesených pripomienok:                                104 z toho počet zásadných: 62
Počet akceptovaných:                                                   52
Počet čiastočne akceptovaných:................................     5
Počet neakceptovaných:                                               47, z toho počet zásadných: 23
Zásadné pripomienky k návrhu zákona uplatnilo  9 pripomienkujúcich subjektov, a to
Ministerstvo spravodlivosti SR,  Ministerstvo práce, sociálnych vecí a rodiny SR, Ministerstvo hospodárstva SR, Ministerstvo dopravy, pôšt a telekomunikácií SR, Ministerstvo obrany SR, Ministerstvo financií SR, Národný bezpečnostný úrad, Slovenská informačná služba, Konfederácia odborových zväzov SR.
	Pripomienky boli prerokované s Ministerstvom dopravy, pôšt a telekomunikácií SR, Ministerstvom obrany SR, Ministerstvom práce, sociálnych vecí a rodiny SR, Ministerstvom spravodlivosti SR, Ministerstvom financií SR, Národným bezpečnostným úradom, Slovenskou informačnou služba a Konfederáciou odborových zväzov SR.

Útvar	Pripomienka	Typ	Vyh.	Spôsob vyhodnotenia
	
Inštitút pre aproximáciu práva Úradu vlády SR

	
K doložke zlučiteľnosti
V bode 4 písm. a) doložky zlučiteľnosti sa navrhuje doplniť údaj aj o primárnom práve ES, v ktorom je problematika návrhu zákona upravená, t.j. čl. 141 Zmluvy o založení ES v Amsterdamskom znení. 
V bode 5 doložky zlučiteľnosti sa požaduje uviesť stupeň zlučiteľnosti návrhu zákona s právom ES/EÚ, ktorý tam nie je uvedený.  
Vyžaduje sa tiež dopracovať tabuľku zhody ku všetkým článkom preberanej smernice, t.j. Smernice 2002/73/ES Európskeho parlamentu a Rady, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami pokiaľ ide o prístup k zamestnaniu, odbornej príprave a postupu v zamestnaní a o pracovné podmienky, nakoľko v tabuľke zhody, ktorá bola predkladateľom predložená sú uvedené iba čl. 7, 8 a 8d Smernice 76/207/EHS v znení Smernice 2002/73/ES.
Ďalej je potrebné k ustanoveniam Smernice, ktoré neboli návrhom zákona prebraté, uviesť právny predpis, ktorý ich prebral. 

O

	

A

	

Zapracované v znení „v primárnom práve Čl. 141 Zmluvy o založení Európskych spoločenstiev v znení Zmluvy z Nice“.

 
	
Ministerstvo hospodárstva SR

	
K § 145 ods. 2
Navrhuje sa slová „môže určiť policajtovi“ nahradiť slovami „určuje policajtovi“.
Odôvodnenie:
V ustanovení malo byť jednoznačne určené, že služobný úrad určuje policajtovi, že bude zdravotne poistený v zdravotnej poisťovni, ktorá je právnym nástupcom Spoločnej zdravotnej poisťovne.

K § 145a
V ustanovení, ktoré sa týka špecifickej zdravotnej starostlivosti je vymedzená povinnosť ministerstva, pričom  absentuje vymedzenie bezodkladnej povinnosti jej zamestnancom. 
Odôvodnenie:
Dôvodia tým, že mimoriadne preventívne lekárske prehliadky a periodické preventívne lekárske prehliadky podmieňujú spôsobilosť služobného výkonu policajta, letca ... a takáto klauzula v znení § 145a chýba.

K návrhu uznesenia vlády:
Navrhujú doplniť úlohu týkajúcu sa finančného krytia návrhu zmien sociálneho zabezpečenia policajtov a vojakov, ktoré predstavuje dopad na štátny rozpočet v roku 2006 a v rokoch nasledujúcich. Plnenie tejto úlohy náleží Ministerstvu financií SR.
Odôvodnenie:
Odôvodňujú to tým, že v súčasnosti rastie na osobitných účtoch silových rezortov deficit. Návrh zákona predstavuje dopad na štátny rozpočet, ktorý musí byť garantovaný MF SR. V opačnom prípade nie je možné navrhovaný zákon prijať.	

O

O

O

	

N

N

N

	

Navrhované znenie je vhodnejšie .

Povinnosti sú ustanovené v inej časti zákona. 

Dopad bude riešený v rámci prípravy štátneho rozpočtu na rok 2006.

	
Ministerstvo dopravy, pôšt a telekomunikácií SR

Železničná polícia
SR	
K § 14 ods. 4
Odporúča sa ustanovenie § 14 ods. 4 upraviť takto:
„(4) Občan preukazuje zdravotnú spôsobilosť lekárskym vyšetrením lekára so špecializáciou v špecializačnom odbore všeobecné lekárstvo v pôsobnosti ministerstva. Rozsah lekárskeho vyšetrenia ustanoví minister. Zdravotnú spôsobilosť občana posudzuje služobný posudkový lekár podľa § 222 ods. 2.“

K § 145a ods. 3
Odporúča sa na konci prvej vety ods. 3 § 145a za slová „po tomto termíne“ pripojiť slová „a zodpovedalo požadovanému obsahu podľa ods. 6.“

K § 145b 
Odporúča sa za slová „ministerstvo“ pripojiť slová „s výnimkou vyšetrení určených orgánom na ochranu zdravia podľa osobitného predpisu.“
Vzhľadom na zmenu ustanovenia sa navrhuje v poznámke pod čiarou vložiť odkaz 34e), ktorý znie:
34e) zákon č. 272/1994 Z. z. o ochrane zdravia ľudí v znení neskorších predpisov. 	
O

O

O	
Č

A

A

	
Znenie bolo upravené v intenciách navrhovanej zmeny.	
Ministerstvo financií SR

Colná správa	

Za čl. II. sa navrhuje vložiť nový článok , ktorý znie:
Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení zákona č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona č. 464/2003 Z. z., zákona č. 365/2004 Z. z., zákona č. 382/2004 Z. z., zákona č. 652/2004 Z. z., zákona č. 732/2004 Z. z. a zákona č. 258/2005 Z. z. sa mení a dopĺňa takto:
§ 5 sa dopĺňa odsekmi 5 a 6, ktoré znejú
(5) Služobný úrad oboznámi colníkov s ustanoveniami o zásade rovnakého zaobchádzania.
(6) Porušenie zásady rovnakého zaobchádzania podľa odseku 1 colníkom sa považuje za porušenie služobnej povinnosti colníka.
V § 44 ods. 1 písmeno e) sa na konci vety pripájajú tieto slová „vrátane sťažnosti v súvislosti s porušením zásady rovnakého zaobchádzania podľa § 5a“.
V § 82 odsek 1 znie:
 „Smernica Európskeho parlamentu a Rady 2002/73/ES z 23. septembra 2002, ktorou sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (Ú. V. ES, L 269, 5. 10. 2002).“
Vzhľadom na uvedené sa navrhuje doterajšie články III a IV označiť ako články IV a V.
Odôvodnenie:
Nakoľko návrh zákona upravuje aj výšku hodnostných príplatkov, vynechanie colníkov považujú za nesystémové, pretože záujem na zosúladení systému odmeňovania v ozbrojených bezpečnostných zboroch SR so systémom odmeňovania v ozbrojených zboroch členských štátov EÚ a NATO by mal zahŕňať aj štátnu službu colníkov. Totožný je aj záujem Colného riaditeľstva SR na prevzatí smernice Európskeho parlamentu a Rady č. 2002/73/ES do § 5a zákona č. 200/1998 Z. z. v znení neskorších predpisov.	

Z

A

	
Ministerstvo zdravotníctva SR	

Navrhuje sa vypustiť z ustanovenia § 145  druhý odsek.
Odôvodnenie:
 Uvedené ustanovenie  je v rozpore s ustanovením § 22 ods. 1 písm. a) zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Podľa citovaného ustanovenia má poistenec právo na výber zdravotnej poisťovne a navrhovanou úpravou by bolo jeho právo obmedzené.

Z

	

A

	

	
Národný bezpečnostný úrad	

K § 87 ods. 1
Navrhuje sa zvýšenie hodnostného príplatku na tej úrovni ako už bolo NR SR schválené, t.j. o 100 % a nie iba o 750,- Sk. 
Odôvodnenie: 
Ide o silne motivačný prvok služobného pomeru, preto zvýšenie o 750,- Sk sa nepokladá za motiváciu  policajtov. 	

Z

	

N

	

Finančné možnosti v súčasnej dobe nedovoľujú vyšší nárast výdavkov na platy policajtov.	
Slovenská informačná služba	

K § 14 ods. 4
Navrhuje sa na konci pripojiť vetu: „Minister môže povoliť výnimku zo zdravotnej a telesnej spôsobilosti ak ide o špecialistu vo vybranom odbore činnosti.“
Odôvodnenie:
Pre Slovenskú informačnú službu sú v niektorých prípadoch rozhodujúce vedomosti a schopnosti uchádzača, najmä ak ide o špecialistu v potrebných odboroch (napr. lingvistika, informatika, analytika) a nie je bezpodmienečne nutný jeho bezvadný zdravotný stav ani splnenie štandardných kritérií fyzickej zdatnosti. Je preto nutné, aby v individuálnych prípadoch mohol riaditeľ SIS rozhodnúť o prijatí aj takéhoto uchádzača.

Z
	
N	
Na základe dohody SIS na pripomienke netrvá.

	

Konfederácia odborových zväzov	

1. nesúhlasí s vypustením ustanovenia § 192 ods. 5 zo zákona č. 73/1998 Z. z. v znení neskorších predpisov,
2. poukazuje na priepastné rozdiely v odmeňovaní policajtov a vojakov, poslednou novelou zákona došlo k zníženiu hodnostného príplatku o 90 % na tlak Ministerstva financií SR, postup vlády je v tomto smere považovaný za nepochopiteľný a neprijateľný, lebo vláda nezodpovedne pristupuje k Policajnému zboru, pretože sa ešte viac prehlbuje rozdiel v ohodnotení práce policajta a vojaka.
3. poukazujú na politickú zodpovednosť vlády za stav a činnosť policajtov, ako aj ich prístup v boji so zločinnosťou, terorizmom a v prístupe k ochrane života, zdravia a majetku občanov.
Na základe uvedeného sa kategoricky odmietajú naďalej podielať na diskriminačnom prístupe vlády SR k určitej porovnateľnej skupine štátnych zamestnancov.	

Z	

N	

Dôvody prepustenia musia byť dané zákonnou úpravou a nie vykonávacím predpisom.	
Sociálna poisťovňa	

K § 14 ods. 4
Navrhuje sa slovo „špecializačnou“ gramaticky upraviť.
K § 145a ods. 4
Navrhuje sa upraviť, nakoľko je nezrozumiteľné a gramaticky nesprávne.
K § 287a
Navrhuje sa označenie vloženého ustanovenia upraviť a to tak, že slová „§ 287“ nahradiť slovami „§ 287a“.

O

O

O	

A

A

A